CELEX: 31976R1423
Language: el
Date: 1976-06-21 00:00:00
Title: Κανονισμός (ΕΟΚ) αριθ. 1423/76 του Συμβουλίου της 21ης Ιουνίου 1976 περί των ποιοτικών τύπων ορύζης και θραυσμάτων ορύζης

Avis juridique important

|

31976R1423

Κανονισμός (ΕΟΚ) αριθ. 1423/76 του Συμβουλίου της 21ης Ιουνίου 1976 περί των ποιοτικών τύπων ορύζης και θραυσμάτων ορύζης  

Επίσημη Εφημερίδα αριθ. L 166 της 25/06/1976 σ. 0020 - 0023 Φινλανδική ειδική έκδοση: Κεφάλαιο 3 τόμος 7 σ. 0118  Ελληνική ειδική έκδοση: Κεφάλαιο 03 τόμος 15 σ. 0141  Σουηδική ειδική έκδοση: Κεφάλαιο 3 τόμος 7 σ. 0118  Ισπανική ειδική έκδοση: Κεφάλαιο 03 τόμος 10 σ. 0128  Πορτογαλική ειδική έκδοση : Κεφάλαιο 03 τόμος 10 σ. 0128 

ΚΑΝΟΝΙΣΜΟΣ (ΕΟΚ) αριθ. 1423/76 ΤΟΥ ΣΥΜΒΟΥΛΙΟΥ της 21ης Ιουνίου 1976 περί των ποιοτικών τύπων ορύζης και θραυσμάτων ορύζηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(1), και ιδίως το άρθρο 4 παράγραφος 5 και το άρθρο 15 παράγραφος 3,  την πρόταση της Επιτροπής,  Εκτιμώντας:  ότι η ενδεικτική τιμή της αποφλοιωμένης ορύζης, οι τιμές παρεμβάσεως της αναποφλοίωτης ορύζης και η τιμή κατωφλίου των θραυσμάτων ορύζης πρέπει να ανταποκρίνονται σε καθορισμένους ποιοτικούς τύπους- ότι πρέπει οι ποιοτικοί τύποι για τους οποίους έχουν καθορισθεί οι τιμές αυτές να ανταποκρίνονται, κατά το δυνατό, όσον αφορά την αποφλοιωμένη και την αναποφλοίωτη όρυζα, στη μέση ποιότητα της ορύζης σε στρογγυλούς κόκκους, η οποία έχει συγκομισθεί  εντός της Κοινότητος, όσον αφορά δε τα θραύσματα, στη μέση ποιότητα των θραυσμάτων που προέρχονται συνήθως από εγχώρια όρυζα της κοινοτικής βιομηχανίας- ότι για αυτόν το σκοπό πρέπει να τηρηθούν για τους ποιοτικούς τύπους ορύζης οι κανόνες, οι οποίοι ανταποκρίνονται στην πλέον αντιπροσωπευτική ποικιλία, η οποία παράγεται εντός της Κοινότητος και να ληφθεί υπόψη σαν ποιοτικός τύπος των θραυσμάτων η  ποιότητα που συναντάται συχνότερα στο ενδοκοινοτικό εμπόριο αυτού του προϊόντος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο ποιοτικός τύπος αποφλοιωμένης ορύζης για τον οποίο έχει καθορισθεί η ενδεικτική τιμή προσδιορίζεται ως εξής:  α) όρυζα, απαλλαγμένη οσμής, υγιής, ανόθευτη και σύμφωνη με τα συναλλακτικά ήθη η οποία αντιστοιχεί στη μέση ποιότητα κοινής ορύζης με στρογγυλούς κόκκους, που συνεκομίσθη εντός της Κοινότητος υπό κανονικές συνθήκες, τύπου ο οποίος αντιστοιχεί στην  ποικιλία "Balilla"- β) περιεκτικότης σε υγρασία: 15%- γ) συνολικό ποσοστό κόκκων ορύζης, οι οποίοι δεν είναι αμέμπτου ποιότητος: 7% κατά βάρος, εκ του οποίου:  - κόκκοι μετά φλοιού: 1%,  - θραύσματα: 3%,  - κόκκοι πράσινοι ή παρουσιάζοντες φυσικές δυσμορφίες: 3%- δ) όριο ανοχής σε προσμίξεις, που αποτελούνται από:  - ορυκτές ή φυτικές μη βρώσιμες ουσίες, υπό τον όρο ότι δεν είναι τοξικές: 0,01%,  - ξένοι κόκκοι ή τεμάχια ξένων κόκκων, βρωσίμων: 0,10%- ε) απόδοση κατά την επεξεργασία σε λευκανθείσα όρυζα, σε ολόκληρους κόκκους (με όριο ανοχής 5% σε κόκκους κομμένους στο άκρο): 77,50% κατά βάρος, του οποίου ένα ποσοστό κατά βάρος κόκκων λευκανθείσης ορύζης που δεν είναι αμέμπτου ποιότητος:  - κόκκοι αλευρώδεις: 3%,  - κόκκοι με ερυθρές ραβδώσεις: 3%,  - κόκκοι διάστικτοι: 1%,  - κόκκοι κηλιδωμένοι: 0,50%,  - κόκκοι κίτρινοι: 0,05%,  - κόκκοι χρώματος ηλέκτρου: 0,125%.   Άρθρο 2  Ο ποιοτικός τύπος αναποφλοίωτης ορύζης για τον οποίο έχουν καθορισθεί οι τιμές παρεμβάσεως προσδιορίζεται ως εξής:  α) όρυζα απαλλαγμένη οσμής, υγιής, ανόθευτη και σύμφωνη με τα συναλλακτικά ήθη, η οποία αντιστοιχεί στη μέση ποιότητα κοινής ορύζης σε στρογγυλούς κόκκους, που συνεκομίσθη εντός της Κοινότητος υπό κανονικές συνθήκες, τύπου ο οποίος αντιστοιχεί στην  ποικιλία "Balilla"- β) περιεκτικότης σε υγρασία: 14,50%- γ) απόδοση κατά την επεξεργασία σε λευκανθείσα όρυζα, σε ολόκληρους κόκκους (με όριο ανοχής 5% σε κόκκους κομμένους στο άκρο): 63% κατά βάρος, του οποίου ένα ποσοστό κατά βάρος κόκκων λευκανθείσης ορύζης που δεν είναι αμέμπτου ποιότητος:  - κόκκοι αλευρώδεις: 3%,  - κόκκοι με ερυθρές ραβδώσεις: 3%,  - κόκκοι διάστικτοι: 1%,  - κόκκοι κηλιδωμένοι: 0,50%,  - κόκκοι κίτρινοι: 0,05%,  - κόκκοι με χρώμα ηλέκτρου: 0,125%.   Άρθρο 3  Ο ποιοτικός τύπος θραυσμάτων για τον οποίο έχει καθορισθεί η τιμή κατωφλίου προσδιορίζεται ως εξής:  α) θραύσμα, απαλλαγμένο οσμής, υγιές, ανόθευτο και σύμφωνο με τα συναλλακτικά ήθη, που αντιστοιχεί στη μέση ποιότητα θραύσματος που προέρχεται από τη μεταποίηση της αποφλοιωμένης ορύζης σε λευκανθείσα όρυζα στην κοινοτική βιομηχανία, τύπου ο οποίος  αντιστοιχεί στην ποικιλία "Messagrana"- β) περιεκτικότης σε υγρασία: 15%- γ) όριο ανοχής σε προσμίξεις που αποτελούνται από:  - ορυκτές ή φυτικές μη βρώσιμες ουσίες, υπό τον όρο ότι δεν είναι τοξικές: 0,01%,  - ξένα θραύσματα ή τεμάχια ξένων θραυσμάτων, βρώσιμα: 0,10%.   Άρθρο 4  Για την εφαρμογή του παρόντος κανονισμού, οι κόκκοι και τα θραύσματα τα οποία δεν είναι αμέμπτου ποιότητος καθορίζονται στο παράρτημα.   Άρθρο 5  1. Ο κανονισμός αριθ. 362/67/ΕΟΚ του Συμβουλίου της 25ης Ιουλίου 1967 περί των ποιοτικών τύπων ορύζης και θραυσμάτων ορύζης(2), όπως τροποποιήθηκε τελευταία από τον κανονισμό (ΕΟΚ) αριθ. 1555/71(3) καταργείται.  2. Οι παραπομπές στον καταργηθέντα κανονισμό, δυνάμει της παραγράφου 1, θεωρούνται ότι γίνονται στον παρόντα κανονισμό.   Άρθρο 6  Ο παρών κανονισμός αρχίζει να ισχύει την 1η Ιουλίου 1976.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στο Λουξεμβούργο, στις 21 Ιουνίου 1976.  Για το Συμβούλιο Ο Πρόεδρος J. HAMILIUS  (1) ΕΕ αριθ. Ν 166 της 26.6.1976, σ. 1.  (2) ΕΕ αριθ. 174 της 31.7.1967, σ. 27.  (3) ΕΕ αριθ. Ν 164 της 22.7.1971, σ. 11.      ΠΑΡΑΡΤΗΜΑ  Περιγραφή των κόκκων και των θραυσμάτων που δεν είναι αμέμπτου ποιότητος Α. Ολόκληροι κόκκοι:  Κόκκοι από τους οποίους, ανεξάρτητα από τα ιδιαίτερα χαρακτηριστικά σε κάθε στάδιο βιομηχανικής επεξεργασίας, έχει αφαιρεθεί ολόκληρο το άκρο.  Β. Κόκκοι κομμένοι στο άκρο:  Κόκκοι από τους οποίους έχει αφαιρεθεί μόνο ένα μέρος του άκρου.  Γ. Θραύσματα κόκκων ορύζης:  Κόκκοι από τους οποίους μέρος του μεγέθους ολόκληρου κόκκου, μεγαλύτερο από το άκρο, έχει αφαιρεθεί- τα θραύσματα περιλαμβάνουν:  - μεγάλα θραύσματα (τεμάχια κόκκων των οποίων το μήκος είναι ίσο ή ανώτερο του ημίσεος του μήκους του κόκκου, τα οποία όμως δεν αποτελούν ολόκληρο κόκκο)- - μεσαία θραύσματα (τεμάχια κόκκων των οποίων το μήκος είναι ίσο ή ανώτερο του τετάρτου του μήκους του κόκκου, τα οποία όμως δεν φθάνουν το ελάχιστο μέγεθος των "μεγάλων θραυσμάτων")- - λεπτά θραύσματα (τεμάχια κόκκων τα οποία δεν φθάνουν το τέταρτο του κόκκου αλλά δύνανται να διέλθουν δια μέσου ενός κοσκίνου του οποίου οι οπές έχουν διάμετρο 1,4 mm)- - τεμάχια θραυσθέντος κόκκου (μικρά τεμάχια ή μόρια ενός κόκκου τα οποία πρέπει να δύνανται να διέρχονται δια μέσου ενός κοσκίνου, του οποίου οι οπές έχουν διάμετρο 1,4 mm)- ταυτίζονται με τα τεμάχια κόκκων που έχουν σχισμή (τεμάχια κόκκου τα οποία  έχουν προέλθει από την επιμήκη σχισμή του κόκκου).  Δ. Πράσινοι κόκκοι:  Κόκκοι με ατελή ωρίμανση.  Ε. Κόκκοι παρουσιάζοντες φυσικές παραμορφώσεις:  Θεωρούνται ως φυσικές παραμορφώσεις οι παραμορφώσεις κληρονομικής ή μη προελεύσεως σε σχέση με τα τυπικά μορφολογικά χαρακτηριστικά της ποικιλίας.  ΣΤ. Κόκκοι αλευρώδεις:  Σπόροι των οποίων τουλάχιστον τα τρία τέταρτα της επιφανείας παρουσιάζουν μια όψη αδιαφανή και αλευρώδη.  Ζ. Κόκκοι με ερυθρές ραβδώσεις:  Κόκκοι οι οποίοι παρουσιάζουν, σε διαφόρους εντάσεις και τόνους, ραβδώσεις ερυθρού χρώματος, κατά την επιμήκη κατεύθυνση, οι οποίες οφείλονται σε υπολείμματα του περικαρπίου.  Η. Κόκκοι διάστικτοι:  Κόκκοι οι οποίοι φέρουν έναν μικρό, καλά οριοθετημένο, κύκλο βαθέος χρώματος και σχήματος περισσότερο ή λιγότερο κανονικού. Επί πλέον, θεωρούνται ως διάστικτοι κόκκοι οι κόκκοι οι οποίοι παρουσιάζουν ελαφρές μαύρες ραβδώσεις μόνο στην επιφάνεια και όχι  σε βάθος. Οι ραβδώσεις και τα στίγματα δεν πρέπει να παρουσιάζουν κίτρινο ή σκοτεινό κύκλο.  Θ. Κόκκοι κηλιδωμένοι:  Κόκκοι οι οποίοι έχουν υποστεί σε περιορισμένο μέρος της επιφανείας τους φανερή αλλοίωση του φυσικού τους χρώματος. Οι κηλίδες δύνανται να είναι διαφόρων χρωμάτων (υπομέλανες, υπέρυθρες, καστανές κλπ.). Επί πλέον θεωρούνται ως κηλίδες οι βαθιές μελανές  ραβδώσεις. Αν οι κηλίδες παρουσιάζουν ένταση του χρώματος (μέλανος, ροδόχρου, καστανού-υπερύθρου) ώστε να είναι αμέσως ορατή και μέγεθος ίσο ή ανώτερο του ημίσεος των κόκκων, αυτοί πρέπει να θεωρούνται ως κίτρινοι κόκκοι.  Ι. Κίτρινοι κόκκοι:  Κόκκοι οι οποίοι έχουν υποστεί, κατ' άλλο τρόπο εκτός της ξηράνσεως, ολική ή μερική αλλαγή του φυσικού τους χρώματος και έχουν πάρει διάφορες αποχρώσεις από το κίτρινο-λεμονί έως το κίτρινο-πορτοκαλί.  ΙΑ. Κόκκοι χρώματος ηλέκτρου:  Κόκκοι οι οποίοι έχουν υποστεί, κατ' άλλο τρόπο εκτός της ξηράνσεως, ομοιόμορφη αλλαγή του χρώματός τους, ελαφρά και γενική. Η αλλαγή αυτή μεταβάλλει το χρώμα των κόκκων σε χρώμα ανοικτό κίτρινο του ηλέκτρου.